Mad World

«Mad World» («Խենթ աշխարհ»), բրիտանական Tears For Fears խմբի երգն է։ Գրվել է Ռոլանդ Օրազաբալի կողմից, կատարել է Քրուտ Սմիթը։ Դա խմբի սինգլի երրորդ, իսկ հիթ չարթերում առաջին թողարկումն էր։ 1982թ.-ի նոյեմբերին զբաղեցրել է երրորդ հորիզոնականը UK Singles Chart չարթում։ Մեկ տարի անց «Mad World»-ը և նրա Բ կողմը հայտնվում են խմբի դեբյուտային The Hurting ալբոմում։ 1982-1983 թվականներին երգը դառնում է «առաջին միջազգային հիթը»՝ մի քանի երկրներում հասնելով Top 40-ին։
Երկու տասնամյակ անց երգը նորից հայտնի դարձավ, երբ 2001 թվականին կոմպոզիտորներ Հերի Ջուլսը և Մայքլ Էնդրյուսը կատարեցին այն դանդաղ և մինիմալիստական ոճով, որպես «Դոնի Դարկո» ֆիլմի , իսկ հետագայում,  Gears of War համակարգչային խաղի սաունդթրեք։ Այս տարբերակը 2003 թվականի դեկտեմբերին Մեծ Բրիտանիայում զբաղեցրել է առաջին տեղը և դարձել է միջազգային հիթ։


== Ստեղծման Պատմություն ==
«Mad World»-ը սկսել է իր կյանքը, որպես խմբի երկրորդ «Pale Shelter» (You Don’t Give Me Love) սինգլի ենթադրյալ Բ կողմ։ Հետագայում խումբը հասկանում է, որ «Mad World»-ը կարող է հանդես գալ, որպես ինքնուրույն սինգլ և ձայնագրում են այն Adam and the Ants խմբի թմբուկահար Քրիս Խյուզի հետ։

Կրկներգի վերջում Քրուտի բառերը դարձել են մոնդեգրին :Սմիթը պարզաբանել է այդ տողերի նշանակությունը 2010 թվականին։


== Նշանակություն ==
Երգի վրա ազդեցություն են ունեցել «Primal Scream»-ի հեղինակ Արթուր Յանովի տեսությունները։ «The dreams in which I’m dying are the best I’ve ever had» (երազները, որտեղ ես մահանում եմ երբևէ իմ տեսածներից լավագույնն են) տողը ենթադրում է, որ հաճախակի անհագստություն պատճառող երազները, ինչպիսին է մահը, լարվածությունից ազատվելու լավագույն ձևն է։


== Երգի տարբերակներ ==
Mad World-ի յոթ դույիմանոց սկավառակի տարբերակում և The Hurting ալբոմի երգում նույն համանդրությունն է։ Երգը միայն մեկ` Համաշխարհային ռեմիքս է ունեցել։ Միքսը շատ նման է ալբոմային տարբերակին։ Հետագայում բրիատանացի հայտնի երաժիշտ Afterlife-ի ռեմիքսը 2005 թվականին ներկայացվեց Tears for Fears-ի լավագույն հիթերի ալբոմում Tears Roll Down (Greatest Hits 82-92):


== Բ կողմը ==
Սկզբում «Mad World»-ի Բ կողմը եղել է «Ideas as Opiates» երգը։ Հետագայում այն վերաձայնագրվել է, որպեսզի ավելացվի The Hurting-ում։ Երգի անվանումը վերցված է Արթուր Յանկովի գրքի «Prisoners of Pain» գլխից և տեքստը  կապված է նախնական թերապիա հասկացության հետ։ Երաժշտության համար օգտագործվել են միայն դաշնամուր, թմբուկային մեքենա և սաքսոֆոն։ Երգի ալտերնատիվ «Saxophones as Opiates» տարբերակը, որպես Բ կողմ ներառված էր սինգլի տասներկու դյույմանոց  սկավառակում, այն շատ ավելի երաժշտական էր։


== Տեսահոլովակ ==
Mad World-ի համար 1982թ.-ի ամռան վերջին նկարահանված գովազդային տեսահոլովակը խմբի առաջին երաժշտական հոլովակն էր։ Այնտեղ Քրուտ Սմիթը մռայլ հայցքով նայում է լուսամուտից դուրս, այդ ժամանակ Ռոլանդ Օրազաբալը տարօրինակ պար է պարում լճի ափին։ Տեսարաններից մեկում ցույց են տալիս խմբի անդամների ընկերներին և ընտանիքի անդամներին, այդ թվում Սմիթի կնոջը Լիննին։
Տեսահոլովակի ռեժիսորն էր Քլայվ Ռիչարդսոնը, ով այն ժամանակ աշխատել է Դեփեշ Մոդ խմբի հետ։


== Կոմպոզիցիաների ցանկ ==
7": Mercury / IDEA3 (Միացյալ Թագավորություն) / 812 213-7 (Ամերիկայի Միացյալ Նահանգներ)«Mad World» — 3:32
«Ideas as Opiates» — 3:547": Mercury / IDEA3 (Իռլանդիա) / 6059 568 (Ավստրալիա, Եվրոպա) / TOS 1411 (Հարավաֆրիկյան Հանրապետություն)«Mad World» (World Remix) — 3:30
«Ideas as Opiates» — 3:547" double pack: Mercury / IDEA33 (Միացյալ Թագավորություն)«Mad World» — 3:32
«Mad World» (World Remix) — 3:30
«Suffer the Children» (Remix) — 4:15
«Ideas as Opiates» — 3:5412": Mercury / IDEA312 (Միացյալ Թագավորություն) / 6400 677 (Եվրոպա)«Mad World» — 3:32
«Ideas as Opiates» — 3:54
«Saxophones as Opiates» — 3:54


== Դիրքերը չարթերում ==


== Հերի Ջուլսի և Մայքլ Էնդրյուսի տարբերակ ==
«Mad World»-ը նորց հայտնի դարձավ գրեթե քսան տարի անց, երբ Հերի Ջուլսը և Մայքլ Էնդրյուսը ձայնագրեցին երգի քավեր տարբերակը Դոնի Դարկո ֆիլմի համար(2001)։ Եթե Tears for Fears-ի տարբերակում օգտագործվում էին սինթեզատորներ և ծանր հարվածային գործիքներ, ապա  Ջուլսի և Էնդրյուսի տարբերակում օգտագործվում էին միայն դաշնամուր, թավջութակ և կրկներգում voice coder: Այս տարբերակը 2002թ.-ին թողարկվել է կոմպակտ սկավառակի վրա, որպես ֆիլմի սաունդթրեք, բայց երգի ավելի հայտնի դսռնալը, որը կապված էր ֆիլմի DVD հեռարձակման հետ հուշեց  Ջուլսին և Էնդրյուսին, որ նրանք երգը ներկայացնեն, որպես սեփական սինգլ։ 2003 թվականի Սուրբ Ծննդյան արձակուրդների ժամանակ Մեծ Բրիտանիայում երգը դարձավ համար առաջինը` ինչի չէր կարողացել հասնել Tears For Fears-ը։ Ռեժիսոր Միշել Գոնդրիի երաժշտական տեսահոլովակը մինչ այժմ շատ հայտնի է YouTube-ում և մինչև 2017թվականի հունվարը հավաքել է100 միլիոն դիտում։ Այն Ընդգրկված է Michel Gondry 2: More Videos (Before and After DVD 1) DVD կոմպլիացիայի մեջ։ Հետագայում երգը ընդգրկվեց  Gears of War համակարգչային խաղի գովազդային հոլովակի մեջ։ 2004 թվականին Ռոլանդ Օրազաբալը արժանացել է Ivor Novello Awards մրցանակին «2003 թվականի ամենահաջողակ բրիտանական երգի հեղինակ» անվանակարգում։


=== Կոմպոզիցիաների ցանկը ===
CD1: Sanctuary / SANXD250 (Միացյալ Թագավորություն)«Mad World» — 3:06
«No Poetry» — 3:59
«Mad World» (alternate version) — 3:37CD2: Sanctuary / SANXD250X (Միացյալ Թագավորություն)«Mad World» (Grayed Out Mix) — 6:45
«The Artifact & Living» — 2:26
«Mad World» (video) — 3:20


=== Դիրքերը չարթերում ===


== Ծանոթագրություններ ==